CELEX: 62016CN0378
Language: bg
Date: 2016-07-07 00:00:00
Title: Дело C-378/16 P: Жалба, подадена на 7 юли 2016 г. от Inclusion Alliance for Europe GEIE срещу определението, постановено от Общия съд (девети състав) на 21 април 2016 г. по дело T-539/13, Inclusion Alliance for Europe/Комисия

5.9.2016   
            
            
               BG
            
            
               Официален вестник на Европейския съюз
            
            
               C 326/17
            
         Жалба, подадена на 7 юли 2016 г. от Inclusion Alliance for Europe GEIE срещу определението, постановено от Общия съд (девети състав) на 21 април 2016 г. по дело T-539/13, Inclusion Alliance for Europe/Комисия
   (Дело C-378/16 P)
   (2016/C 326/29)
   Език на производството: италиански
   
      Страни
   
   
      Жалбоподател: Inclusion Alliance for Europe GEIE (представител: S. Famiani, avvocato)
   
      Друга страна в производството: Европейска комисия
   
      Искания на жалбоподателя
   
   
               —
            
            
               да отмени обжалваното определение,
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   С Решение от юли 2013 г. Европейската комисия иска от Inclusion Alliance for Europe да заплати сума в общ размер от 212 411,89 EUR за проектите № 224482 (MARE), № 216820 (SENIOR), № 225010 (ECRN). Inclusion Alliance for Europe подава жалба за отмяна на решението до Общия съд, който се произнася с определение по член 126 от Процедурния правилник на Общия съд.
   Inclusion Alliance for Europe иска обжалваното определение да бъде отменено изцяло по изложените по-долу съображения.
   В обжалваното определение общите принципи на правото на Съюза не са взети предвид и приложени при разглеждане на жалбата срещу решението на Комисията.
   Общият съд неправилно приема, че доводите в писмената реплика са основания, изложени за първи път, при положение че става въпрос за изясняване на вече изложените в жалбата основания и доводи, поради което няма нарушение на член 44, параграф 1 от Процедурния правилник на Общия съд.
   Мотивите на Общия съд относно възраженията, основани на приложимите в процедурата за одит общностни принципи, са непълни, дори липсват такива, той неправилно свързва фактите по случая с тълкуването/нарушаването на договор, вместо да вземе предвид нарушението на общите принципи на правото на Съюза.
   В обжалваното определение общите принципи на правото на Съюза не са надлежно взети предвид и приложени във връзка с искането срещу Европейската комисия относно неоснователното обогатяване и поправянето на вредите.